Miðnæturhlaup á Jónsmessu verður haldið í 16. sinn mánudagskvöldið 23. júní 2008 klukkan 22:10 . Hlaupið hentar fólki á öllum aldri , byrjendum og lengra komnum , og hægt er að velja um þrjár vegalengdir , 3 km skemmtiskokk án tímatöku , 5 km með tímatöku eða 10 km með tímatöku . Staður og stundHlaupið hefst klukkan 22:10 við Sundlaugarnar í Laugardal og lýkur á sama stað . Vegalengdir 3 km án tímatöku og án flokkaskiptingar . 5 km og 10 km með tímatöku og flokkaskiptingu . Flokkaskipting beggja kynja 18 ára og yngri , 19 - 39 ára , 40 - 49 ára , 50 - 59 ára og 60 ára og eldri Skráning í hlaupiðForskráning í hlaupið fer fram á vef maraþonsins www.marathon.is og er netskráning opin til kl. 24 : 00 sunnudaginn 22. júní . Einnig er hægt að skrá sig í hlaupið frá klukkan 17:00 - 21:40 á hlaupdegi í gamla anddyri Sundlauganna í Laugardalnum . Keppnisgögnin verða afhent þar . Verðlaun Allir sem taka þátt fá verðlaunapening . Þrír fyrstu karlar og þrjár fyrstu konur í 5 km og 10 km fá sérstök verðlaun . Auk þess eru aldursflokkaverðlaun fyrir 3 fyrstu í hverjum flokki í 5 km og 10 km . Öll verðlaun verða afhent að hlaupi loknu á laugarbakkanum . Verðlauna verður einnig hægt að vitja til loka ágústmánaðar á skrifstofu ÍBR . Frítt í sundÖllum þátttakendum er boðið frítt í Laugardalslaugina til að skipta um föt fyrir hlaupið og til baða eftir hlaupið . Númer hlaupsins gildir sem aðgöngumiði . Lauginni verður lokað kl. 00:15 . Powerade drykkjarstöðvarDrykkjarstöðvar verða á Sundlaugarvegi við Laugardalslaugina fyrir 10 km hlauparana og við markið fyrir alla þátttakendur . UpplýsingarNánari upplýsingar veitir starfsfólk Reykjavíkurmaraþons á skrifstofu ÍBR í síma 535 3700 . Einnig er hægt að senda póst á marathon@marathon.is FramkvæmdaraðiliReykjavíkurmaraþon sér um framkvæmd hlaupsins með aðstoð frjálsíþróttadeilda Fjölnis , Ármanns og ÍR .